Surathai21/ocs-krisdika huggingface dataset:
กฎกระทรวงกำหนดหลักเกณฑ์การพิจารณาหลักประกันเพื่อความมั่นคงและคุ้มครองผู้ซึ่งเกี่ยวข้องกับการดำเนินโครงการจัดรูปที่ดินเพื่อพัฒนาพื้นที่ พ.ศ. 2551
วันที่ประกาศ: 2008-04-28

content: กฎกระทรวง กำหนดหลักเกณฑ์การพิจารณาหลักประกันเพื่อความมั่นคงและคุ้มครอง ผู้ซึ่งเกี่ยวข้องกับการดำเนินโครงการจัดรูปที่ดินเพื่อพัฒนาพื้นที่ พ.ศ. ๒๕๕๑
content: อาศัยอำนาจตามความในมาตรา ๔ และมาตรา ๔๖ แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๒ ของรัฐธรรมนูญแห่งราชอาณาจักรไทย
content: บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกรณีที่คณะกรรมการส่วนจังหวัดกำหนดให้ผู้เสนอโครงการจัดรูปที่ดินจัดหาหลักประกันเพื่อความมั่นคงและคุ้มครองผู้ซึ่งเกี่ยวข้องกับการดำเนินโครงการจัดรูปที่ดินเพื่อพัฒนาพื้นที่
sectionNo: 1
content: ให้ผู้เสนอโครงการจัดรูปที่ดินยื่นหลักประกันดังกล่าวต่อคณะกรรมการส่วนจังหวัดแห่งท้องที่ที่โครงการนั้นตั้งอยู่ภายในสามสิบวันนับแต่วันที่คณะกรรมการส่วนจังหวัดมีมติให้เรียกหลักประกัน
sectionNo: 2
content: ข้อ ๒ ในการพิจารณาหลักประกันเพื่อความมั่นคงและคุ้มครองผู้ซึ่งเกี่ยวข้องกับการดำเนินโครงการจัดรูปที่ดินเพื่อพัฒนาพื้นที่ให้คณะกรรมการส่วนจังหวัดกำหนดให้ผู้เสนอโครงการจัดรูปที่ดินวางหลักประกันในกรณีของที่ดิน และงานก่อสร้าง โดยแยกจากกัน ดังต่อไปนี้ (๑) กรณีของที่ดิน
sectionNo: 2
content: ให้กำหนดให้ผู้เสนอโครงการจัดรูปที่ดินต้องวางหลักประกันในอัตราไม่เกินร้อยละห้าของราคาประเมินทุนทรัพย์ของอสังหาริมทรัพย์เพื่อเรียกเก็บค่าธรรมเนียมในการจดทะเบียนสิทธิและนิติกรรม (๒) กรณีของงานก่อสร้าง
sectionNo: 2
content: ให้กำหนดให้ผู้เสนอโครงการจัดรูปที่ดินต้องวางหลักประกันในอัตราไม่เกินร้อยละห้าของงบประมาณก่อสร้างโครงการ
sectionNo: 3
content: ข้อ ๓ หลักประกันตามข้อ ๒ ต้องเป็นหลักประกันอย่างใดอย่างหนึ่ง ดังต่อไปนี้ (๑) เงินสด (๒) หนังสือค้ำประกันของธนาคารภายในประเทศ หรือหนังสือค้ำประกันของบรรษัทเงินทุน บริษัทเงินทุน หรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์
sectionNo: 3
content: และประกอบกิจการค้ำประกันตามประกาศธนาคารแห่งประเทศไทย (๓) พันธบัตรรัฐบาลไทย
sectionNo: 4
content: ข้อ ๔ หลักประกันตามข้อ ๒ ให้คืนแก่ผู้เสนอโครงการจัดรูปที่ดินดังต่อไปนี้ (๑) กรณีของที่ดิน ให้คืนเมื่อมีการจัดรูปแปลงที่ดินและออกเอกสารสิทธิฉบับใหม่ให้แล้ว (๒) กรณีของงานก่อสร้าง ให้คืนเมื่อพ้นกำหนดเวลาสองปีนับแต่วันที่โครงการได้ดำเนินการก่อสร้างเสร็จสิ้นแล้ว
content: ให้ไว้ ณ วันที่ ๓ เมษายน พ.ศ. ๒๕๕๑ ร้อยตำรวจเอก เฉลิม อยู่บำรุง รัฐมนตรีว่าการกระทรวงมหาดไทย
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๔๖ แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗ บัญญัติว่า ในการพิจารณาให้ความเห็นชอบโครงการจัดรูปที่ดิน คณะกรรมการส่วนจังหวัดอาจให้ผู้เสนอโครงการจัดรูปที่ดินจัดหาหลักประกันเพื่อความมั่นคงและคุ้มครองผู้ซึ่งเกี่ยวข้อง
content: และหลักเกณฑ์การพิจารณาเรื่องหลักประกันให้เป็นไปตามหลักเกณฑ์ที่กำหนดในกฎกระทรวง จึงจำเป็นต้องออกกฎกระทรวงนี้